Paġna Il-Ftehim bejn l-Unjoni Ewropea u r-Repubblika tal-Albanija dwar il-parteċipazzjoni tar-Repubblika tal-Albanija fil-Programm tal-Unjoni "Orizzont 2020 – il-Programm Qafas għar-Riċerka u l-Innovazzjoni (2014-2020)" ġie irratifikat mill-Albanija fil-5 ta' Awwissu 2014 wara li daħal fis-seħħ retroattivament fl-1 ta' Jannar 2014. Il-Ftehim bejn l-Unjoni Ewropea u l-Bożnija-Ħerzegovina dwar il-parteċipazzjoni tal-Bożnija-Ħerzegovina fil-Programm tal-Unjoni "Orizzont 2020 – il-Programm Qafas għar-Riċerka u l-Innovazzjoni (2014-2020)" ġie ratifikat mill-Bożnija- Ħerzegovina fl-10 ta' Ġunju 2015 wara li daħal fis-seħħ retroattivament fl-1 ta' Jannar 2014. Il-Ftehim bejn l-Unjoni Ewropea u l-Montenegro dwar il-parteċipazzjoni tal-Montenegro fil-Programm tal-Unjoni "Orizzont 2020 – il-Programm Qafas għar-Riċerka u l-Innovazzjoni (2014-2020)" kien iffirmat mill-Montenegro fl-1 ta' Lulju 2014 wara li daħal fis-seħħ retroattivament fl-1 ta' Jannar 2014. Il-Ftehim bejn l-Unjoni Ewropea u l-Eks Repubblika Jugoslava tal-Maċedonja dwar il-parteċipazzjoni tal-Eks Repubblika Jugoslava tal-Maċedonja fil-Programm tal-Unjoni "Orizzont 2020 – il-Programm Qafas għar-Riċerka u l-Innovazzjoni (2014-2020)" ġie ffirmat mill-Eks Repubblika Jugoslava tal-Maċedonja fl-1 ta' Lulju 2014 wara li daħal fis-seħħ retroattivament fl-1 ta' Jannar 2014. Il-Ftehim bejn l-Unjoni Ewropea u r-Repubblika tas-Serbja dwar il-parteċipazzjoni tar-Repubblika tas-Serbja fil-Programm tal-Unjoni "Orizzont 2020 – il-Programm Qafas għar-Riċerka u l-Innovazzjoni (2014-2020)" ġie rratifikat mis-Serbja fis-16 ta' Settembru 2014 wara li daħal fis-seħħ retroattivament fl-1 ta' Jannar 2014. Il-Ftehim bejn l-Unjoni Ewropea u r-Repubblika tat-Turkija dwar il-parteċipazzjoni tat-Turkija fil-Programm tal-Unjoni "Orizzont 2020 – il-Programm Qafas għar-Riċerka u l-Innovazzjoni (2014-2020)" ġie rratifikat mit-Turkija fit-23 ta' Lulju 2014 wara li daħal fis-seħħ retroattivament fl-1 ta' Jannar 2014. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, IDDEĊIEDA KIF ĠEJ: Il-pożizzjoni tal-Kunsill dwar l-abbozz ta' baġit emendatorju Nru 6 tal-Unjoni Ewropea għas-sena finanzjarja 2015 ġiet adottata fit-18 ta' Settembru 2015. Jista' jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/ Magħmul fi Brussell, it-18 ta' Settembru 2015. L-attivitajiet kummerċjali tal-impriżi kkonċernati huma: PGA hija attiva fid-distribuzzjoni ta' karozzi tal-passiġġieri u ta' vetturi kummerċjali żgħar ("LCV") ta' diversi manifatturi kif ukoll fid-distribuzzjoni tal-ispare parts u s-servizzi tat-tiswija ta' dawn il-vetturi kif ukoll servizzi relatati mal-vetturi fi Franza. VW hija attiva madwar id-dinja kollha fl-iżvilupp, il-manifattura, il-kummerċjalizzazzjoni u l-bejgħ ta' karozzi tal-passiġġieri, ta' LCV u ta' vetturi oħrajn kif ukoll ta' spare parts u servizzi relatati mal-vetturi. MSA hija attiva fid-distribuzzjoni ta' karozzi tal-passiġġieri u ta' LCV ħfief kif ukoll ta' spare parts u servizzi relatati oħra tal-vettura f'disa' départements ta' Franza. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-imejl lil COMP-MERGER-REGISTRY@ec.europa.eu jew bil-posta, bin-numru ta' referenza M.7747 — PGA/MSA, fl-indirizz li ġej: L-attivitajiet kummerċjali tal-impriżi kkonċernati huma: CKHH huwa grupp multinazzjonali, bil-kwartieri tiegħu f'Ħong Kong u elenkat fil-Borża ta' Ħong Kong limitat. CKHH għandu ħames negozji ċentrali: portijiet u servizzi relatati; bejgħ bl-imnut; l-infrastruttura; l-enerġija; u t-telekomunikazzjoni; Three hija attiva fir-Renju Unit u tipprovdi servizzi ta' telekomunikazzjoni tal-mowbajl bl-imnut lill-klijenti finali, servizzi ta' oriġini ta' sejħiet bil-mowbajl, servizzi ta' terminazzjoni tat-telefonati fuq in-netwerks tal-mowbajl, servizzi ta' aċċess bl-ingrossa, servizzi tar-roaming internazzjonali u servizzi ta' telekomunikazzjoni oħra bil-mobajl; Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.7612 — Hutchison 3G UK/Telefónica UK, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) jew bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza Każ M.7768 — Exor/PartnerRe, f'dan l-indirizz: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) jew bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.7688 — Intel/Altera f'dan l-indirizz: Kompożizzjoni: Prodotturi/Proċessuri ( X ) Oħrajn ( ) L-interess leġittimu ta' NZO huwa bbażat fuq il-fatt li speċifikament issodisfat l-għanijiet statutorji tagħha billi ssottomettiet, bħala "grupp" fis-sens tat-tifsira tal-Artikolu 8 tar-Regolament (UE) Nru 1151/2012, applikazzjoni biex tirreġistra l-isem "Edam Holland" bħala indikazzjoni ġeografika protetta (IĠP). NZO diġà ġiet rikonoxxuta mill-awtoritajiet nazzjonali u l-Kummissjoni bħala "grupp" fis-sens tat-tifsira tar-Regolament (UE) Nru 1151/2012. Dak ir-rikonoxximent minnu nnifsu jimplika, fid-dawl tar-rekwiżiti li l-applikanti jridu jissodisfaw biex jiġu kklassifikati bħala "grupp", li NZO għandha interess leġittimu f'din l-applikazzjoni. Huwa relevanti wkoll il-fatt li NZO, fl-interazzjonijiet tagħha mal-awtoritajiet nazzjonali u l-Kummissjoni, dejjem irrappreżentat l-interessi tal-industrija tal-ħalib Olandiża b'mod ġenerali u tal-produtturi tal-ġobon Olandiżi b'mod partikolari. Deskrizzjoni tal-prodott Prova tal-oriġini Metodu tal-produzzjoni Oħrajn [iridu jiġu speċifikati] Emenda fi speċifikazzjoni ta' prodott ta' DOP jew IĠP reġistrati li trid tiġi kwalifikata bħala minuri f'konformità mat-tielet sottoparagrafu tal-Artikolu 53(2) tar-Regolament (UE) Nru 1151/2012 u ma tirrikjedi ebda emenda fid-dokument uniku ppubblikat. Emenda fi speċifikazzjoni ta' prodott ta' DOP jew IĠP reġistrati li trid tiġi kwalifikata bħala minuri f'konformità mat-tielet sottoparagrafu tal-Artikolu 53(2) tar-Regolament (UE) Nru 1151/2012 u li tirrikjedi emenda fid-dokument uniku ppubblikat. Emenda fi speċifikazzjoni ta' prodott ta' DOP jew IĠP reġistrati li trid tiġi kwalifikata bħala minuri f'konformità mat-tielet sottoparagrafu tal-Artikolu 53(2) tar-Regolament (UE) Nru 1151/2012, li għaliha ma ġiex ippubblikat dokument uniku (jew ekwivalenti). Emenda fi speċifikazzjoni ta' prodott ta' DOP jew IĠP reġistrati li trid tiġi kwalifikata bħala minuri f'konformità mar-raba' sottoparagrafu tal-Artikolu 53(2) tar-Regolament (UE) Nru 1151/2012. It-tieni paragrafu (Kompożizzjoni) taħt it-Taqsima 3.2 (Deskrizzjoni) tas-"Sommarju" jinkiteb kif ġej: "Edam Holland" huwa magħmul minn materja prima waħda jew aktar minn dawn li ġejjin: ħalib, krema u ħalib tal-baqar xkumat jew nofsu xkumat (esklussivament ħalib tal-baqar) minn irziezet għall-ħalib Olandiżi. Sabiex jirrifletti aħjar il-leġiżlazzjoni nazzjonali emendata, saret talba sabiex il-paragrafu jerġa jinkiteb kif ġej: "Edam Holland" huwa magħmul minn materja prima waħda jew aktar minn dawn li ġejjin: ħalib tal-baqar jew prodotti tal-ħalib tal-baqar fejn il-propozjon tal-proteina tax-xorrox għal kaseina tal-ħalib tal-baqar ma jinqabiżx. Il-ħalib tal-baqar jiġi minn irziezet tal-ħalib esklussivament Olandiżi. Il-kjarifika tirrifletti emendi riċenti fil-leġiżlazzjoni nazzjonali. Ir-referenza għall-proporzjon tal-proteina tax-xorrox għal kaseina hija intenzjonata biex "Edam Holland" ma jkunx jista' jsir b'kontenut eċċessivament għoli ta' proteina tax-xorrox, li jkun qed itellef il-kwalità tiegħu. L-iskop tal-emenda huwa għalhekk li jiżgura l-kwalità intrinsika tal-"Edam Holland" IĠP. Il-materja prima trid tkun kompletament konformi mar-rekwiżiti li jikkonċernaw l-oriġini Olandiża stipulata fit-Taqsima 4.5 tal-Anness II tar-Regolament (UE) Nru 1121/2010. Ġobon "Edam Holland" huwa ġobon ta' ebusija medja, immaturat b'mod naturali. Huwa prodott fin-Netherlands minn ħalib tal-baqar miksub mill-irziezet tal-ħalib Olandiżi u jiġi mmaturat fi prodott lest għall-konsumaturi fi kmamar ta' maturazzjoni Olandiżi. "Edam Holland" huwa prodott minn materja prima waħda jew aktar minn dawn li ġejjin: ħalib tal-baqar jew prodotti tal-ħalib tal-baqar fejn il-proporzjon tal-proteina tax-xorrox għal kaseina tal-ħalib tal-baqar ma jinqabiżx. Il-ħalib tal-baqar jiġi minn irziezet tal-ħalib esklussivament Olandiżi. Il-ġobon gandu forma ta' ballun, b'fuq u isfel iċċattjati, jew jista' jkun fil-forma ta' ħobża jew blokka. L-ispeċifikazzjonijiet qed jingħataw fl-iskeda. Il-kontenut ta' ndewwa japplika 12-il jum mill-ewwel jum ta' preparazzjoni, bl-eċċezzjoni tal-"Baby Edam Holland", fejn japplika għal 5 ijiem wara l-ewwel jum ta' preparazzjoni. Togħma: ħafifa għal pikkanti skont l-età u t-tip. Taqsima trasversali: għandu jkun uniformi fil-kulur bi ftit toqob tondi żgħar. "Bros Edam Holland" għandu kwantità kbira ta' toqob żgħar. Il-kulur tal-ġobon ivarja minn avorju għal isfar. Qoxra: il-qoxra hija soda, lixxa, niexfa, nadifa u m'għandha l-ebda flora tal-fungi. Hija prodotta bit-tnixxif waqt l-istadju tal-maturazzjoni. Sawra: "Edam Holland" li huwa żgħir fl-età għandu jkun sod biżżejjed u adattat biex jinqata'. Ladarba l-ġobon ikun immatura aktar, isir aktar sod u aktar kompatt fl-istruttura. "Bros Edam Holland" għandu jkun sod u iebes biżżejjed. Żmien ta' maturazzjoni: minimu ta' 28 jum (minimu ta' 21 jum għall-"Baby Edam Holland"). "Edam Holland" huwa ġobon immaturat b'mod naturali. Il-maturazzjoni bil-fojl mhix permessa għal "Edam Holland". Temperatura tal-maturazzjoni: minimu ta' 12 °C. Età: il-ħajja fuq l-ixkaffa tvarja minn minimu ta' 28 jum wara l-manifattura ("Baby Edam Holland") għal aktar minn sena. Meta l-ħalib, il-krema jew il-ħalib nofsu xkumat jaslu u jinħażnu mill-produttur tal-ġobon, dawn ma jkunux għaddew minn ebda trattament tas-sħana inkella jkunu għaddew minn trattament tas-sħana mhux pasturizzanti. Il-krema u l-ħalib xkumat jew nofsu xkumat għandhom jgħaddu mill-proċess ta' pasturizzazzjoni immedjatament qabel jinbidlu f'"Edam Holland", u dan sabiex jintlaħqu l-kriterji kif ġej: attività fosfatażi mhux traċċabbli, għajr meta l-attività ta' perossidażi mhix traċċabbli; il-livelli ta' aċidità tal-krema, imkejla abbażi tal-prodott mingħajr xaħam, ma jaqbżux l-20 mmol NaOH għal kull litru, għajr meta l-kontenut tal-lattat huwa ta' 200 mg għal kull 100 g ta' materja mingħajr xaħam jew inqas; l-ebda mikro-organiżmi koliformi ma huma traċċabbli f'0,1 ml. Il-materja prima kollha, immedjatament qabel tinbidel f'"Edam Holland", trid tiġi pasturizzata b'tali mod li l-kontenut ta' proteina tax-xorrox mhux denaturata ma jiddevjax jew jiddevja ftit biss minn dak ta' materja prima mhux pasturizzata ta' tip u kwalità simili. Fil-manifattura ta' "Edam Holland" jistgħu jiġu miżjuda biss kulturi ta' mikroorganiżmi li jifformaw l-aċidu lattiku u l-aroma, u li mhumiex ġenetikament modifikati. Dawn il-kulturi jikkonsistu f'kulturi mesofiliċi xierqa li jagħtu bidu għall-proċess ta' "Edam Holland": Lactococcus u Leuconostoc L jew LD, possibbilment ikkombinati ma' kulturi termofiliċi ta' Lactobacillus u/jew Lactococcus. Il-kulturi disponibbli li jagħtu bidu għall-proċess għandhom rwol importanti ħafna fil-proċess tal-maturazzjoni u l-formazzjoni tat-togħma u l-aroma tipiċi. Il-kontenut tan-nitrit f'"Edam Holland", f'termini ta' joni tan-nitrit, ma jaqbiżx iż-2 mg għal kull kg ta' ġobon. Il-ġobon "Edam Holland" huwa magħmul minn ħalib miksub mill-irziezet tal-ħalib fin-Netherlands. Il-ħalib jitkessaħ fir-razzett sa massimu ta' 6 °C u jinħażen f'tank tat-tkessiħ fir-razzett. Fi żmien 72 siegħa jiġi ttrasportat lejn il-fabbrika tal-ġobon. Meta jasal fil-fabbrika tal-ġobon, jew jiġi pproċessat immedjatament inkella jingħata trattament tas-sħana (trattament mhux pasturizzanti u ta' sħana ħafifa) u jinħażen fil-kesħa għal perjodu ta' ħin qasir qabel jinbidel f'ħalib għall-ġobon. Il-kontenut tax-xaħam tal-ħalib huwa standardizzat sabiex il-proporzjon ta' xaħam/proteina huwa tali li l-ġobon eventwalment prodott ikollu kontenut ta' xaħam ta' bejn 40 % u 44 % xaħam fil-materja niexfa. Il-ħalib għall-ġobon jiġi ppasturizzat f'temperatura ta' mill-inqas 72 °C għal 15-il sekonda. Jitbaqqat f'temperatura ta' madwar 30 °C. Is-separazzjoni u l-koagulazzjoni tal-proteini tal-ħalib li jseħħu waqt dan il-proċess huma tipiċi ta' "Edam Holland". Il-baqtiet li jiffurmaw mill-koagulazzjoni jinfirdu mix-xorrox u jiġu pproċessati u maħsula sabiex jiġi żgurat li l-kontenut ta' ndewwa u l-pH jilħqu l-livelli mixtieqa. Il-baqtiet jiġu ppressati ġo krietel fil-forma t-tajba u l-piż mixtieq. Il-"ġobon" li jirriżulta jitgħaddas f'banju tas-salmura. "Edam Holland" jiġi mmaturat b'mod naturali biss, jiġifieri jitħalla miftuħ għall-arja biex jimmatura, u jiddawwar u jiġi kkontrollat regolarment. Waqt li l-ġobon ikun qed jimmatura, tifforma qoxra niexfa. Il-ħin u t-temperatura għandhom rwol importanti sabiex jiġi żgurat li l-proċessi enżimatiċi u ta' maturazzjoni jingħataw biżżejjed opportunità biex iħallu l-ġobon jiżviluppa l-kwalitajiet fiżiċi u organolettiċi tant karatteristiċi ta' "Edam Holland". "Edam Holland" jista' jieħu aktar minn sena biex jimmatura, skont it-tip ta' togħma mixtieqa. "Edam Holland" jista' jitqatta' u jiġi ppakkjat minn qabel kemm ġewwa kif ukoll barra n-Netherlands, sakemm min jippakkjah minn qabel ikollu sistema amministrattiva ta' monitoraġġ komprensiva biex jiżgura li "Edam Holland" maqtugħ huwa traċċabbli permezz tas-sensiela unika ta' ċifri u ittri fuq il-marka u li b'hekk, il-konsumatur jista' jkun żgur mill-oriġini tiegħu. "Edam Holland" huwa Indikazzjoni Ġeografika Protetta tal-Unjoni Ewropea (IĠP). Din l-indikazzjoni trid tintwera f'post prominenti fuq il-ġobniet sħaħ kollha, fuq it-tikketta mwaħħla mal-ġenb ċatt tal-ġobon u/jew mal-faxxa ta' madwar il-ġobon. Dan mhux obbligatorju jekk il-ġobon jinbiegħ imqatta' u ippakkjat minn qabel kif deskritt fit-Taqsima 3.5. F'dak il-każ, "Edam Holland" għandha tintwera fuq l-ippakkjar li jsir minn qabel. Fuq l-ippakkjar għandha tintwera marka ċara u distinta biex il-konsumaturi jkunu jistgħu jidentifikaw "Edam Holland" fuq l-ixkafef. Permezz tal-għoti tal-isem, l-użu ta' identità proprja (qed jiġi żviluppat logo) u l-wiri tas-simbolu IĠP tal-UE, għandu jintwera b'mod ċar lill-konsumaturi li "Edam Holland" huwa prodott differenti minn ġobniet "Edam" oħrajn. Marka magħmula mill-kaseina titqiegħed fuq kull ġobna "Edam Holland" qabel ma jingħasru l-baqtiet (ara d-dijagramma). Il-marka fiha d-denominazzjoni "Edam Holland", flimkien ma' sensiela ta' ċifri u ittri li hija unika għal kull ġobna (f'ordni alfabetika u numerika axxendenti). COKZ (l-istitut tan-Netherlands għall-ispezzjoni tal-prodotti tal-ħalib) iżomm reġistru ta' dawn iċ-ċifri uniċi, li jinkludi wkoll rekord tad-dejta kollha tat-testijiet (inkluż il-ħin u l-post). L-indikazzjoni tintgħaraf faċilment mill-konsumaturi u tista' tiġi vverifikata minn awtorità tal-approvazzjoni abbażi tal-marka tal-kaseina u r-reġistru tal-COKZ. Din l-applikazzjoni tkopri ż-żona ġeografika tan-Netherlands, jiġifieri l-parti Ewropea tar-Renju tan-Netherlands. Il-komponent ġeografiku tal-isem ta' dan il-prodott huwa "Holland". Kif inhuwa magħruf, "Holland" huwa sinonimu tal-isem aktar uffiċjali, "in-Netherlands". Matul iż-żminijiet tar-Repubblika tan-Netherlands Magħqudin (mis-seklu 17 sas-seklu 19), l-Olanda kienet l-aktar influwenti mis-seba' provinċji. "Edam Holland" huwa eżempju tipiku tat-tradizzjoni Olandiża tal-produzzjoni tal-ġobon, li tmur lura għall-Mejdu Evu u li diġà kienetlaħqet il-maturità tagħha fis-seklu sbatax (iż-Żmien tad-Deheb). Hija l-aktar il-pożizzjoni ġeografika tan-Netherlands (fil-biċċa l-kbira taħt il-livell tal-baħar), il-klima tagħha (klima marittima) u l-kompożizzjoni tal-ħaxix li jikber hemmhekk (l-aktar fuq ħamrija ramlija u taflija) li jagħmlu l-ħalib daqstant adattat għall-produzzjoni ta' ġobon ta' kwalità għolja u b'ħafna togħma. Is-sistemi tal-assigurazzjoni tal-kwalità eżistenti fl-irziezet tal-ħalib u s-sistema intensiva ta' valutazzjoni tal-kwalità (kull konsenja ta' ħalib tiġi ttestjata u vvalutata skont diversi parametri tal-kwalità) flimkien jiggarantixxu l-kwalità tal-ħalib. Barra minn hekk, hemm katina ta' tkessiħ kontina sal-mument li l-ħalib jiġi pproċessat, fejn il-ħalib jinħażen imkessaħ fir-razzett (massimu ta' 6 °C) u jiġi ttrasportat lejn il-fabbrika f'tankijiet refriġeraturi. Id-distanzi relattivament qosra involuti jgħinu wkoll biex tinżamm il-kwalità tal-ħalib. Stħarriġ fuq skala kbira mwettaq f'sitt pajjiżi Ewropej wera kif il-konsumaturi Ewropej jqisu n-Netherlands bħala l-aktar prodottur importanti ta' Edam (u Gouda). "Edam Holland" (u "Gouda Holland") huwa simboli tal-wirt kulturali Olandiż. Il-konsumaturi Ewropej iqisu l-ġobon "Edam Holland" (u "Gouda Holland") bħala ditti. "Edam Holland" (u "Gouda Holland") huma sinonimi ma' prodotti Olandiżi ta' kwalità. Ir-riċerka tas-suq (imwettqa fuq kampjun rappreżentattiv ta' 1,250 persuna li wieġbu minn kull Stat Membru, b'affidabbiltà ta' 97,5 %) fis-sitt Stati Membri bl-ogħla konsum ta' Edam (u Gouda) turi li: hemm assoċjazzjoni b'saħħitha bejn Edam u n-Netherlands; "Edam Holland" huwa iktar magħruf minn Edam prodott barra n-Netherlands; kważi nofs il-konsumaturi fl-Istati Membri li pparteċipaw fl-istħarriġ jemmnu li l-ġobon Edam kollu jiġi prodott fin-Netherlands; Il-ġobon Edam min-Netherlands jikklassifika sinifikament aħjar fil-kategoriji "kwalità eċċellenti", "manifatturat b'mod tradizzjonali" u "il-prodott oriġinali". Diversi miżuri u liġijiet ġew introdotti matul għadd ta' sekli, kemm mill-Gvern tan-Netherlands kif ukoll mill-industrija, biex jiżguraw iż-żamma tal-kwalità ferm għolja ta' "Edam Holland" (u "Gouda Holland"). Barra minn hekk, l-industrija tal-ħalib Olandiża investiet ammont sostanzjali ta' flus biex tissodisfa dawn l-istandards ta' kwalità għolja u biex jinfetħu, jitrawmu u jinżammu s-swieq. Sa mill-1950, ġew investiti iktar minn NLG 1,4 biljun (EUR 635 miljun) f'pubbliċità, żieda fl-għarfien u promozzjoni fl-Ewropa (eskluż l-investiment fin-Netherlands). (it-tieni sottoparagrafu tal-Artikolu 6(1) tar-Regolament (UE) Nru 1151/2012) Kompożizzjoni: Prodotturi/Proċessuri ( X ) Oħrajn ( ) L-interess leġittimu ta' NZO huwa bbażat fuq il-fatt li speċifikament issodisfat l-għanijiet statutorji tagħha billi ssottomettiet, bħala "grupp" fis-sens tat-tifsira tal-Artikolu 8 tar-Regolament (UE) Nru 1151/2012, applikazzjoni biex tirreġistra l-isem "Gouda Holland" bħala indikazzjoni ġeografika protetta (IĠP). NZO diġà ġiet rikonoxxuta mill-awtoritajiet nazzjonali u l-Kummissjoni bħala "grupp" fis-sens tat-tifsira tar-Regolament (UE) Nru 1151/2012. Dak ir-rikonoxximent minnu nnifsu jimplika, fid-dawl tar-rekwiżiti li l-applikanti jridu jissodisfaw biex jiġu kklassifikati bħala "grupp", li NZO għandha interess leġittimu f'din l-applikazzjoni. Huwa relevanti wkoll il-fatt li NZO, fl-interazzjonijiet tagħha mal-awtoritajiet nazzjonali u l-Kummissjoni, dejjem irrappreżentat l-interessi tal-industrija tal-ħalib Olandiża b'mod ġenerali u tal-produtturi tal-ġobon Olandiżi b'mod partikolari. Deskrizzjoni tal-prodott Prova tal-oriġini Metodu tal-produzzjoni Oħrajn [iridu jiġu speċifikati] Emenda fi speċifikazzjoni ta' prodott ta' DOP jew IĠP reġistrati li trid tiġi kwalifikata bħala minuri f'konformitá mat-tielet sottoparagrafu tal-Artikolu 53(2) tar-Regolament (UE) Nru 1151/2012 u ma tirrikjedi ebda emenda fid-dokument uniku ppubblikat. Emenda fi speċifikazzjoni ta' prodott ta' DOP jew IĠP reġistrati li trid tiġi kwalifikata bħala minuri f'konformitá mat-tielet sottoparagrafu tal-Artikolu 53(2) tar-Regolament (UE) Nru 1151/2012 u li tirrikjedi emenda fid-dokument uniku ppubblikat. Emenda fi speċifikazzjoni ta' prodott ta' DOP jew IĠP reġistrati li trid tiġi kwalifikata bħala minuri f'konformitá mat-tielet sottoparagrafu tal-Artikolu 53(2) tar-Regolament (UE) Nru 1151/2012, li għaliha ma ġiex ippubblikat dokument uniku (jew ekwivalenti). Emenda fi speċifikazzjoni ta' prodott ta' DOP jew IĠP reġistrati li trid tiġi kwalifikata bħala minuri f'konformitá mar-raba' sottoparagrafu tal-Artikolu 53(2) tar-Regolament (UE) Nru 1151/2012. It-tieni paragrafu (Kompożizzjoni) taħt it-Taqsima 3.2 (Deskrizzjoni) tas-"Sommarju" jinkiteb kif ġej: "Gouda Holland" huwa magħmul minn materja prima waħda jew aktar minn dawn li ġejjin: ħalib, krema jew ħalib tal-baqar (esklussivament ħalib tal-baqar) xkumat jew nofsu xkumat minn irziezet għall-ħalib Olandiżi. Sabiex jirrifletti aħjar il-leġiżlazzjoni nazzjonali emendata, saret talba sabiex il-paragrafu jerġa jinkiteb kif ġej: "Gouda Holland" huwa magħmul minn materja prima waħda jew aktar minn dawn li ġejjin: ħalib tal-baqar jew prodotti tal-ħalib tal-baqar fejn il-proporzjon tal-proteina tax-xorrox għal kaseina tal-ħalib tal-baqar ma jinqabiżx. Il-ħalib tal-baqar jiġi minn irziezet tal-ħalib esklussivament Olandiżi. Il-kjarifika tirrifletti emendi riċenti fil-leġiżlazzjoni nazzjonali. Ir-referenza għall-proporzjon tal-proteina tax-xorrox għal kaseina hija intenzjonata biex "Gouda Holland" ma jkunx jista' jsir b'kontenut eċċessivament għoli ta' proteina tax-xorrox, li jkun qed itellef il-kwalità tiegħu. L-iskop tal-emenda huwa għalhekk li jiżgura l-kwalità intrinsika tal-"Gouda Holland" IĠP. Il-materja prima trid tkun kompletament konformi mar-rekwiżiti li jikkonċernaw l-oriġini Olandiża stipulata fit-Taqsima 4.5 tal-Anness II tar-Regolament (UE) Nru 1122/2010. Ġobon "Gouda Holland" huwa ġobon ta' ebusija medja, immaturat b'mod naturali u b'kontenut sħiħ ta' xaħam (48 % +). Huwa prodott fin-Netherlands minn ħalib tal-baqar miksub mill-irziezet tal-ħalib Olandiżi u jiġi mmaturat fi prodott lest għall-konsumatur fi kmamar ta' maturazzjoni Olandiżi. "Gouda Holland" huwa prodott minn materja prima waħda jew aktar minn dawn li ġejjin: ħalib tal-baqar jew prodotti tal-ħalib tal-baqar fejn il-proporzjon tal-proteina tax-xorrox għal kaseina tal-ħalib tal-baqar ma jinqabiżx. Il-ħalib tal-baqar jiġi minn irziezet tal-ħalib esklussivament Olandiżi. Il-ġobon għandu forma ta' ċilindru ċċatjat, blokka jew ħobża u jiżen bejn 2,5 kg u 20 kg. Il-forma ta' ċilindru ċċatjat hija forma bi ġnub konvessi li gradwalment jittondjaw għal wiċċ u qiegħ ċatti, u li huma għoljin minn kwart sa terz tad-dijametru. Il-kontenut tax-xaħam huwa bejn minimu ta' 48,0 % u massimu ta' 52,0 % tal-materjal niexef. Il-kontenut (massimu) ta' ndewwa 12-il jum wara l-ewwel jum tal-manifattura huwa ta' 42,5 % u l-kontenut tal-melħ fil-materja niexfa jilħaq massimu ta' 4,0 %. Il-karatteristiċi proprji l-oħrajn huma kif ġej: Meta l-ħalib, il-krema jew il-ħalib nofsu xkumat jaslu u jinħażnu għand il-produttur tal-ġobon, dawn jew ma jkunux għaddew minn ebda trattament tas-sħana inkella jkunu għaddew minn trattament tas-sħana mhux pasturizzanti. Il-krema u l-ħalib xkumat jew nofsu xkumat għandhom jgħaddu mill-proċess ta' pasturizzazzjoni immedjatament qabel jinbidlu f'"Gouda Holland", u dan sabiex jintlaħqu l-kriterji kif ġej: attività ta' fosfatażi mhux traċċabbli, għajr meta l-attività ta' perossidażi mhix traċċabbli; il-livelli ta' aċidità tal-krema, imkejla abbażi tal-prodott mingħajr xaħam, ma jaqbżux l-20 mmol NaOH għal kull litru, għajr meta l-kontenut tal-lattat huwa ta' 200 mg għal kull 100 g ta' materja mingħajr xaħam jew inqas; l-ebda mikro-organiżmi koliformi ma huma traċċabbli f'0,1 ml. Il-kontenut tan-nitrit f""Gouda Holland", f'termini ta' joni tan-nitrit, ma jaqbiżx iż-2 mg għal kull kg ta' ġobon. Il-ġobon "Gouda Holland" huwa magħmul minn ħalib miksub mill-irziezet tal-ħalib fin-Netherlands. Il-ħalib jitkessaħ fir-razzett sa massimu ta' 6 °C u jinħażen f'tank tat-tkessiħ fir-razzett. Fi żmien 72 siegħa jiġi ttrasportat lejn il-fabbrika tal-ġobon. Meta jasal fil-fabbrika tal-ġobon, jew jiġi pproċessat immedjatament inkella jingħata trattament tas-sħana (trattament mhux pasturizzanti u ta' sħana ħafifa) u jinħażen fil-kesħa għal perjodu ta' ħin qasir qabel jinbidel f'ħalib għall-ġobon. Il-kontenut tax-xaħam tal-ħalib huwa standardizzat sabiex il-proporzjon ta' xaħam/proteina huwa tali li l-ġobon eventwalwment prodott ikollu kontenut tax-xaħam ta' bejn 48 % u 52 % xaħam fil-materja niexfa. Il-ħalib għall-ġobon jiġi ppasturizzat f'temperatura ta' mill-inqas 72 °C għal 15-il sekonda. Jitbaqqat f'temperatura ta' madwar 30 °C. Is-separazzjoni u l-koagulazzjoni tal-proteini tal-ħalib li jseħħu waqt dan il-proċess huma tipiċi ta' "Gouda Holland". Il-baqtiet li jiffurmaw mill-koagulazzjoni jinfirdu mix-xorrox u jiġu pproċessati u maħsula sabiex jiġi żgurat li l-kontenut ta' ndewwa u l-pH jilħqu l-livelli mixtieqa. Il-baqtiet jiġu ppressati ġo krietel fil-forma t-tajba u l-piż mixtieq. Il- "ġobon" li jirriżulta jitgħaddas fil-banju tas-salmura. "Gouda Holland" jiġi mmaturat b'mod naturali biss, jiġifieri jitħalla miftuħ għall-arja biex jimmatura, u jiddawwar u jiġi kkontrollat regolarment. Waqt li l-ġobon ikun qed jimmatura, tifforma qoxra niexfa. Il-ħin u t-temperatura għandhom rwol importanti sabiex jiġi żgurat li l-proċessi enżimatiċi u ta' maturazzjoni jingħataw biżżejjed opportunità biex iħallu l-ġobon jiżviluppa l-kwalitajiet fiżiċi u organolettiċi tant karatteristiċi ta' "Gouda Holland". "Gouda Holland" jista' jieħu iktar minn sena biex jimmatura, skont it-tip ta' togħma mixtieqa. "Gouda Holland" jista' jitqatta' jew jiġi ippakkjat minn qabel kemm ġewwa kif ukoll barra n-Netherlands, sakemm min jippakkjah minn qabel ikollu sistema amministrattiva ta' monitoraġġ komprensiva biex jiżġura li l-ġobon "Gouda Holland" maqtugħ huwa traċċabbli permezz tas-sensiela unika ta' ċifri u ittri fuq il-marka, u li b'hekk il-konsumatur jista' jkun żgur mill-oriġini tiegħu. "Gouda Holland" huwa Indikazzjoni Ġeografika Protetta (IĠP) tal-Unjoni Ewropea. Din l-indikazzjoni trid tintwera f'post prominenti fuq il-ġobniet sħaħ kollha, fuq it-tikketta mwaħħla mal-ġenb ċatt tal-ġobon u/jew mal-faxxa ta' madwar il-ġobon. Dan mhux obbligatorju jekk il-ġobon jinbiegħ imqatta' jew ippakkjat minn qabel kif deskritt fit-Taqsima 3.5. F'dak il-każ, "Gouda Holland" għandha tintwera fuq l-ippakkjar li jsir minn qabel. Fuq l-ippakkjar għandha tintwera marka ċara u distinta biex il-konsumaturi jkunu jistgħu jidentifikaw "Gouda Holland" fuq l-ixkafef. Permezz tal-użu tal-isem "Gouda Holland", bl-iżvilupp ta' identità proprja u l-wiri tas-simbolu IĠP tal-UE, għandu jintwera b'mod ċar lill-konsumaturi li "Gouda Holland" huwa prodott differenti mill-ġobniet "Gouda" l-oħrajn kollha. Marka magħmula mill-kaseina titqiegħed fuq kull ġobna "Gouda Holland" qabel tingħasar il-baqta (ara d-dijagramma). Il-marka fiha d-denominazzjoni "Gouda Holland", flimkien ma' sensiela ta' ċifri u ittri li hija unika għal kull ġobna (f'ordni alfabetika u numerika axxendenti). COKZ (l-istitut tan-Netherlands għall-ispezzjoni tal-prodotti tal-ħalib) iżomm reġistru ta' dawn iċ-ċifri uniċi, li jinkludi wkoll rekord tad-dejta kollha tat-testijiet (inkluż il-ħin u l-post). L-indikazzjoni tintgħaraf faċilment mill-konsumaturi u tista' tiġi vverifikata minn awtorità tal-approvazzjoni abbażi tal-marka tal-kaseina u r-reġistru tal-COKZ. Din l-applikazzjoni tkopri ż-żona ġeografika tan-Netherlands, jiġifieri l-parti Ewropea tar-Renju tan-Netherlands. Il-komponent ġeografiku tal-isem ta' dan il-prodott huwa "Holland". Kif inhuwa magħruf, "Holland" huwa sinonimu tal-isem aktar uffiċjali, "in-Netherlands". Matul iż-żminijiet tar-Repubblika tan-Netherlands Magħqudin (mis-seklu 17 sas-seklu 19), l-Olanda kienet l-aktar influwenti mis-seba' provinċji. Hija l-aktar il-pożizzjoni ġeografika tan-Netherlands (fil-biċċa l-kbira taħt il-livell tal-baħar), il-klima tagħha (klima marittima) u l-kompożizzjoni tal-ħaxix li jikber hemmhekk (l-aktar fuq ħamrija ramlija u taflija) li jagħmlu l-ħalib daqstant adattat għall-produzzjoni ta' ġobon ta' kwalità għolja u b'ħafna togħma. Is-sistemi tal-assigurazzjoni tal-kwalità eżistenti fl-irziezet tal-ħalib u s-sistema intensiva ta' valutazzjoni tal-kwalità (kull konsenja ta' ħalib tiġi ttestjata u vvalutata skont diversi parametri tal-kwalità) flimkien jiggarantixxu l-kwalità tal-ħalib. Barra minn hekk, hemm katina ta' tkessiħ kontinwa sal-mument li l-ħalib jiġi pproċessat, fejn il-ħalib jinħażen imkessaħ fir-razzett (massimu ta' 6 °C) u jiġi ttrasportat lejn il-fabbrika f'tankijiet refriġeraturi. Id-distanzi relattivament qosra involuti jgħinu wkoll biex tinżamm il-kwalità tal-ħalib. "Gouda Holland" huwa eżempju tipiku tat-tradizzjoni Olandiża tal-produzzjoni tal-ġobon, li tmur lura għall-Medju Evu u li diġà kienet żviluppat fis-seklu sbatax (iż-Żmien tad-Deheb). Mis-seklu tmintax 'il quddiem, il-ġobon mibjugħ f'Gouda sar magħruf bħala ġobon Gouda. Iktar tard, l-isem Gouda ġie assoċjat mal-ġobon kollu b'kontenut sħiħ ta' xaħam magħmul fin-Netherlands u b'forma ta' ċilindru ċċatjat. Stħarriġ fuq skala kbira mwettaq f'sitt pajjiżi Ewropej wera kif il-konsumaturi Ewropej jqisu n-Netherlands bħala l-iktar prodottur importanti tal-Gouda u l-Edam. "Gouda Holland" (u "Edam Holland") huma simboli tal-wirt kulturali Olandiż. Il-konsumaturi Ewropej iqisu l-ġobon "Gouda Holland" (u "Edam Holland") bħala ditti. Ir-riċerka tas-suq (inwettqa fuq kampjun rappreżentattiv ta' 1 250 persuna li wieġbu minn kull Stat Membru, b'affidabbiltà ta' 97,5 %) fis-sitt Stati Membri bl-ogħla konsum ta' Gouda (u Edam) turi li: hemm assoċjazzjoni b'saħħitha bejn Gouda u n-Netherlands; "Gouda Holland" huwa iktar magħruf minn Gouda magħmul barra min-Netherlands; kważi nofs il-konsumaturi fl-Istati Membri li pparteċipaw fl-istħarriġ jemmnu li l-ġobon Gouda kollu jiġi prodott fin-Netherlands; Il-ġobon Gouda min-Netherlands jikklassifika sinifikament aħjar fil-kategoriji "kwalità eċċellenti", "manifatturat b'mod tradizzjonali" u "il-prodott oriġinali". "Gouda Holland" (u "Edam Holland") huma sinonimi ma' prodotti Olandiżi ta' kwalità. Diversi miżuri u liġijiet ġew introdotti matul għadd ta' sekli, kemm mill-Gvern tan-Netherlands kif ukoll mill-industrija, biex jiżguraw iż-żamma tal-kwalità ferm għolja ta' "Gouda Holland" (u "Edam Holland"). Barra minn hekk, l-industrija tal-prodotti tal-ħalib Olandiża investiet ammont sostanzjali ta' flus biex tissodisfa dawn l-istandards ta' kwalità għolja, u biex jinfetħu, jitrawmu u jinżammu s-swieq. Sa mill-1950, ġew investiti iktar minn NLG 1,4 biljun (EUR 635 miljun) f'pubbliċità, żieda fl-għarfien u promozzjoni fl-Ewropa (eskluż l-investiment fin-Netherlands). (it-tieni sottoparagrafu tal-Artikolu 6(1) tar-Regolament (UE) Nru 1151/2012)
Extracted from C_310_2015.html